ORDE do 29 de febreiro de 1996 pola que se convocan e aproban as bases que rexen as convocatorias de axudas e bolsas correspondentes a promoción xeral do coñecemento.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/03/1996

A coordinación do sistema universitario e a coordinación dos recursos de investigación son dous grandes obxectivos da Consellería de Educación e Ordenación Universitaria que se están a concretar en diversas accións.
Estas metas da política universitaria e científica teñen realización concreta, porque están sustentadas por un plan de financiamento do sistema que encerra unha filosofía específica para os investimentos, a creación de servicios, a investigación e a docencia.
O plan de financiamento, o seu cumprimento e a súa actualización están permitindo un crecemento sostido nas accións de apoio e fomento da investigación. Este crecemento é de especial relevancia no caso de accións para a comunidade universitaria de Galicia e para os investigadores en xeral porque estes grupos xogan un papel importante no desenvolvemento tecnolóxico e na creación e difusión de productos innovadores e de nova tecnoloxía.
A experiencia das convocatorias de anos anteriores, as suxerencias feitas polas universidades e outros organismos de investigación e moi especialmente a valoración que fixo das convocatorias a Comisión de Selección de Política Científica, contribuíron á introducción de modificacións en aspectos concretos nalgunha das accións que se van financiar. Concretamente, desde a perspectiva da súa estructura, as accións convocadas responden ó principio de complementariedade, porque estas accións non só veñen complementa-lo espectro de accións que cobren outras institucións senón que tamén veñen complementa-lo número de axudas que se conceden para Galicia. O principio de complementariedade quere dicir, polo tanto, máis financiamento para cada acción e máis accións financiadas.
Este principio supón un uso coordinado dos recursos, de xeito tal que as universidades e os centros de investigación poderán financiar aquela parte de proxectos e solicitudes que, sendo cualitativamente viables quedan sen financiamento externo por límites de orzamento.
Faise, así mesmo, necesario establecer un mecanismo de homoxeneidade nos formatos de solicitudes para que, coas mínimas modificacións, as mesmas peticións poidan concorrer ás convocatorias internacionais, estatais ou galegas e así mesmo se adapten ás esixencias do sistema de xestión de procedementos administrativos da Xunta de Galicia.
Tanto os obxectivos comentados, como as modificacións introducidas están orientadas nas accións deste ano, a mellora-la contribución ó desenvolvemento de Galicia desde a política científica.
Polo que antecede esta consellería,
DISPÓN:
Artigo 1º
Convócanse as bolsas e axudas que a continuación se indican para apoio e fomento da investigación e apróbanse as bases polas que se rexerán as respectivas convocatorias que se inclúen como anexos á presente orde:
1. Axudas para a realización de proxectos de investigación (novos equipos e equipos consolidados. Anexo I).
2. Axudas para equipamento de infraestructura de investigación e bibliotecaria. (Anexo II).
3. Bolsas para persoal auxiliar de investigación (técnicos especialistas de FP-2. Anexo III).
Artigo 2º
Para a concesión das axudas convocadas nos anexos I e II da presente orde destinarase unha cantidade total de 2.105.000.000 ptas. que se imputarán á aplicación orzamentaria 07.05.431A.740.00 dos orzamentos xerais da Comunidade Autónoma de Galicia dos anos 1996, 1997 e 1998 de acordo coas seguintes anualidades: 1.675 millóns de pesetas en 1996; 400 millóns de pesetas en 1997 e 30 millóns de pesetas en 1998. Para as bolsas convocadas no anexo III destinaranse 82.000.000 de ptas. con cargo á aplicación orzamentaria 07.05.431A.480.00 dos orzamentos xerais da Comunidade Autónoma para o ano 1996. Nembargantes as cantidades antes citadas poderanse incrementar ata un máximo dun 20% en función das peticións presentadas e de acordo coas dispoñibilidades de créditos.
A Consellería de Educación e Ordenación Universitaria poderá facer pública unha nova convocatoria no suposto de que as adxudicacións acordadas non cubran a totalidade do crédito orzado.
Artigo 3º
A convocatoria, as súas bases e todos cantos actos administrativos se deriven dela, poderán ser impugnados polos interesados nos casos e na forma establecidos na Lei 30/1992 de réxime xurídico das administracións públicas e do procedemento administrativo común.
Artigo 4º
Para os efectos establecidos no artigo 42.2º da Lei 30/1992, o prazo máximo para resolve-las solicitudes correspondentes ás accións especificadas nesta orde será de 12 meses, de conformidade co establecido no decreto 267/1994, do 29 de xullo, polo que se aproba a relación de procedementos iniciados por solicitude dos interesados, dos que sexa competente para resolve-la Consellería de Educación e Ordenación Universitaria e nos que a falta de resolución expresa da Administración produce efectos desestimatorios ou estimatorios.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 29 de febreiro de l996.
Juan Piñeiro Permuy
Conselleiro de Educación e Ordenación Universitaria
Sr. Director xeral de Universidades e Investigación
ANEXO I
AXUDAS PARA A REALIZACIÓN DE PROXECTOS DE INVESTIGACIÓN
Estas axudas teñen unha dobre finalidade:
1. Fomenta-la creación de novos equipos de investigación con vistas a conseguir:
a) A diversificación e o incremento do persoal investigador da Comunidade Autónoma.
b) Darlle pulo á súa competitividade para que poidan participar en convocatorias de ámbito nacional e internacional.
2. Prestarlles apoio a aqueles equipos de investigación xa consolidados no desenvolvemento das súas liñas de investigación que sexan de interese, tanto no ámbito da investigación científica básica e aplicada como no ámbito da investigación tecnolóxica e que contribúan ó desenvolvemento industrial e productivo de Galicia.
1. Modalidades.
Convócanse dous tipos de axudas:
-Modalidade A: axudas para a realización de proxectos de investigación por parte de novos equipos de investigación (equipos de iniciación á investigación).
-Modalidade B: axudas para a realización de proxectos de investigación por parte de equipos consolidados.
2. Duración e contía máxima da axuda.
Estas axudas concédense para a realización dun proxecto de investigación por un período máximo de 3 anualidades e, en todo caso, o proxecto deberá estar rematado antes do 1 de decembro de 1998. A contía das axudas durante o citado período, agás circunstancias excepcionais que o aconsellen, non superará os límites seguintes:
-Modalidade A: máximo 6.000.000 de ptas.
-Modalidade B: máximo 15.000.000 de ptas.
3. Requisitos e solicitudes.
3.1. Requisitos xerais.
As axudas poderán ser solicitadas polo persoal docente e investigador das universidades de Galicia ou por outros investigadores do cadro de persoal de centros públicos de investigación establecidos na Comunidade Autónoma, sempre que se atopen en situación administrativa de servicio activo e prestando servicios nalgunha das universidades do sis
tema universitario de Galicia ou nun centro público de investigación establecido na Comunidade Autónoma.
Non poderán participar nesta convocatoria aqueles investigadores que figuran como investigadores principais en proxectos de 2 anos de duración, financiados por esta consellería na convocatoria do ano 1995 (resolución da Dirección Xeral de Universidades e Investigación do 21 de xullo de 1995, DOG do 4 de agosto). Os restantes investigadores poderán participar nesta convocatoria sempre que cumpran os requisitos específicos da modalidade elixida (tipo A ou tipo B) e dispoñan de horas libres para investigación descontadas as que dedican a outros proxectos vixentes financiados por esta consellería ou por outros organismos públicos ou privados tendo en conta o seguinte:
-O número máximo de horas que poden dedicarse á investigación cando esta actividade se realiza de forma exclusiva é de 40 semanais.
-Os investigadores que sexan profesores de universidade poderán asignarse ata un máximo de 32 horas semanais para actividade investigadora. Cando se atopen en situación de dedicación a tempo parcial deberán desconta-las horas lectivas da súa dedicación e nunca poderán figurar con máis de 16 horas semanais.
-Cada investigador poderá participar só nun proxecto dos que se presenten a esta convocatoria.
3.2. Requisitos específicos para as axudas da modalidade de tipo A.
a) O equipo estará formado por un mínimo de 3 investigadores (incluído o investigador principal). Ó modelo de solicitude adxuntarase fotocopia do DNI de cada un dos investigadores.
b) O investigador principal do proxecto terá que ser doutor. Os restantes investigadores deberán estar en posesión do título de licenciado, enxeñeiro ou arquitecto por unha facultade ou escola técnica superior e deberán ter acadada a suficiencia investigadora (prevista no Real decreto 185/1985, do 23 de xaneiro, polo que se regula o terceiro ciclo de estudios universitarios, a obtención e expedición do título de doutor e outros estudios posgraduados), ou, no seu defecto, deberán estar matriculados nos estudios de terceiro ciclo.
c) Tódolos membros do equipo, incluído o investigador principal, deberán dedicar, cada un deles, un mínimo de 25 horas semanais ó proxecto e ningún deles poderá ostentar cargos nos equipos rectorais nin te-la condición de decano ou director de centro ou de departamento.
d) Non poderán participar nesta modalidade como investigadores, aqueles que formaran parte de equipos que teñan recibido dúas ou máis axudas deste tipo en convocatorias anteriores. Este aspecto farano constar cada un dos membros do equipo, utilizando o modelo de declaración xurada que se inclúe na
páxina 3 do documento número 1 do modelo de solicitude.
e) Xuntarase declaración de todo o financiamento vixente do que dispón cada un dos membros do equipo investigador, segundo o modelo que se inclúe na páxina 4 do documento número 1 do modelo de solicitude.
3.3. Requisitos específicos para as axudas da modalidade de tipo B.
a) O equipo deberá estar formado polo menos por dous doutores e os restantes investigadores deberán ter acadada a suficiencia investigadora prevista no Real decreto 185/1985. O equivalente xornada completa (EXC) do proxecto non poderá ter valor inferior a 2,5. Xuntarase, ó modelo de solicitude, fotocopia do DNI de cada un dos investigadores.
b) Para os investigadores que sexan doutores requírese unha dedicación mínima de 16 horas semanais. Os restantes investigadores deberán dedicar un mínimo de 25 horas semanais ó proxecto.
c) Xuntar declaración de todo o financiamento vixente de que dispón cada un dos membros do grupo investigador segundo o modelo que se inclúe na páxina 4 do documento número 1 do modelo de solicitude.
3.4. Solicitudes.
As solicitudes, no modelo oficial número 1 (do que a carátula externa se publica como anexo V á presente orde e a disposición dos interesados, de forma íntegra, nas dependencias da Dirección Xeral de Universidades e Investigación e nos vicerrectorados de investigación das universidades de Galicia), presentaranse por triplicado, no rexistro xeral da Consellería de Educación e Ordenación Universitaria ou por calquera das formas previstas no artigo 38.4º da lei 30/92. Este modelo número 1 consta de 3 documentos:
-Documento nº 1: datos xerais do proxecto e do equipo investigador.
-Documento nº 2: memoria do proxecto de investigación.
-Documento nº 3: currículum vitae. En particular, na páxina 2.a indicaranse as publicacións resultantes de proxectos financiados pola Consellería de Educación e Ordenación Universitaria desde o ano 1990. No caso de que esta páxina non se cubra entenderase que non se dispón de ningunha publicación destas características.
Calquera solicitude deberá ser presentada co visto e prace do representante legal do organismo correspondente (rector no caso das universidades).
As solicitudes acompañaranse da correspondente tarxeta normalizada, incluída no modelo de solicitude, debidamente cuberta, para efectos de xustificante de recepción.
O prazo de presentación de solicitudes remata o 3 de abril de 1996.
As axudas solicitadas deberanse referir a algún dos seguintes conceptos:
-Material inventariable.
-Material funxible.
-Axudas de custo por desprazamento para actividades que se precisen no desenvolvemento do proxecto.
-Outros gastos (especificalos no modelo de solicitude).
4. Avaliación e selección.
A valoración das solicitudes presentadas será realizada por expertos. Efectuada a valoración, a Comisión de Selección de Política Científica procederá a selecciona-los beneficiarios das axudas e elevará a proposta de resolución á Dirección Xeral de Universidades e Investigación para que resolva. Esta resolución publicarase no Diario Oficial de Galicia.
Non axustarse ós termos da convocatoria, o incumprimento dos requisitos nela establecidos, a ocultación de datos, a súa alteración ou calquera manipulación da información solicitada será causa de desestimación da solicitude presentada.
Na selección dos beneficiarios, a Comisión de Selección de Política Científica considerará como áreas de especial interese as de dereito, económicas e empresariais e as técnicas. Así mesmo, a comisión considerará como solicitudes de especial interese aquelas peticións que se propoñan ó amparo dun convenio xa establecido entre a Xunta de Galicia e un centro de investigación no exterior. Ademais teranse en conta, entre outros criterios, os seguintes:
Para a modalidade A:
a) A valoración realizada polos expertos.
b) Daráselles prioridade a aqueles proxectos que supoñan unha relación cos proxectos de investigación dos equipos tipo B.
Para a modalidade B:
a) A valoración realizada polos expertos.
b) Daráselles prioridade a aqueles proxectos de investigación que supoñan o traballo conxunto entre equipos de investigadores de tipo B.
c) Daráselles prioridade a aqueles proxectos de investigación que, sendo presentados ás convocatorias de ámbito estatal e obtendo avaliación positiva, non acadaron financiamento.
5. Libramento da subvención.
A subvención será librada a través do organismo o que pertenza o equipo investigador, conforme ó plan de necesidades do proxecto subvencionado e de acordo coa normativa vixente.
Para poder proceder ó libramento dos fondos na forma indicada no artigo 36 da Lei 11/95, de orzamentos xerais da Comunidade Autónoma de Galicia para 1996, será necesario que a universidade ou organismo correspondente expida a certificación
expresiva da realización do gasto ou, se é o caso, de ter adquirido o compromiso, acompañada dos informes parciais dos proxectos de investigación correspondentes, se os houbese.
6. Seguimento do proxecto.
As axudas concedidas son incompatibles con calquera outra destinada ó mesmo proxecto. A Dirección Xeral de Universidades e Investigación poderá utiliza-los procedementos que considere necesarios para coñece-lo desenvolvemento do proxecto e o investimento das cantidades achegadas. Poderanse solicitar informes parciais que acrediten o progreso da investigación en curso e dean conta dos resultados obtidos ata ese momento. Antes do 31 de marzo de 1999, o investigador principal presentará o informe final, máximo 3 folios, a través do rexistro xeral da Consellería de Educación e Ordenación Universitaria. A non presentación do dito informe poderá condiciona-la concesión de futuras axudas.
Os traballos e mailos resultados obtidos serán propiedade dos seus autores; no momento de facelos públicos, deberán facer consta-la referencia específica da axuda recibida da Consellería de Educación e Ordenación Universitaria da Xunta de Galicia e deberán enviar a través do rexistro xeral da Consellería de Educación e Ordenación Universitaria 1 exemplar das correspondentes publicacións.
7. Incidencias.
A Consellería de Educación e Ordenación Universitaria, por proposta da Dirección Xeral de Universidades e Investigación, resolverá tódalas dúbidas e incidencias que poidan xurdir na aplicación da presente convocatoria.
O incumprimento dos compromisos adquiridos conforme os termos do proxecto presentado e ás bases da presente convocatoria dará lugar á revogación da axuda concedida e á reclamación das cantidades anticipadas de conformidade co disposto no artigo 78.5º da Lei 11/92, de réxime financeiro e orzamentario de Galicia.
ANEXO II
AXUDAS PARA EQUIPAMENTO DE INFRAESTRUCTURA DE INVESTIGACIÓN E BIBLIOTECARIA
A finalidade destas axudas é mellora-lo equipamento científico dos centros de investigación e a adquisición de fondos bibliográficos ou documentais.
As peticións deberanse referir necesariamente a algún dos apartados seguintes:
a) Adquisición e instalación de instrumentación científica en xeral (material inventariable), imprescindible para o desenvolvemento das investigacións en curso ou, se é o caso, de material complementario de equipamento científico xa existente.
b) Adquisición de fondos e material bibliográfico ou documental para investigación.
1. Solicitudes.
1.1. Instrumentación científica.
Establécense dúas modalidades de solicitudes:
Modalidade A: solicitudes presentadas institucionalmente polas universidades do sistema universitario de Galicia así como solicitudes presentadas polos servicios de apoio ó sistema universitario de Galicia.
Modalidade B: solicitudes de institutos universitarios, departamentos universitarios e grupos de investigación pertencentes a centros públicos de investigación da Comunidade Autónoma.
Modalidade A.
As axudas, no modelo oficial que se publica como anexo VI á presente orde poderán ser solicitadas, unicamente, polas universidades de Galicia e polos responsables dos servicios de apoio ó sistema universitario de Galicia.
As solicitudes deberán referirse a servicios xerais e acompañaranse da seguinte documentación:
-Material solicitado e descrición pormenorizada deste (folletos descritivos), con indicación do servicio xeral ó que se destinará.
-Relación do material de que dispón o servicio xeral correspondente con indicación de: data de adquisición, entidade financiadora e custo.
-Relación do persoal destinado de forma permanente no servicio xeral.
-Fotocopia do libro de usuarios do servicio durante o ano 1995.
Cada universidade ou servicio de apoio ó sistema universitario de Galicia presentará unha única solicitude, que poderá referirse a un ou varios servicios xerais, entendéndose que a documentación sinalada no parágrafo anterior se refire de forma individual a cada petición.
A contía global da solicitude non poderá ser superior a 60 millóns de pesetas e ningún dos instrumentos solicitados será de contía inferior a 5 millóns.
Modalidade B.
As axudas, no modelo oficial nº 3 (do que a carátula externa se publica como anexo VII á presente orde e á disposición dos interesados, de forma íntegra, nas dependencias da Dirección Xeral de Universidades e Investigación e nos vicerrectorados de investigación das universidades de Galicia), poderán ser solicitadas polos institutos universitarios, departamentos universitarios e grupos de investigación pertecentes a centros públicos de investigación da Comunidade Autónoma (máximo 4 grupos). Non poderán participar na composición dos grupos solicitantes aqueles investigadores que asinaron solicitudes de instrumentación científica que foron financiadas na convocatoria do ano 1995 (resolución da Dirección Xeral de Universidades e Investigación 23 de xuño de 1995, DOG do 5 de xullo).
A contía da solicitude deberá ser dun mínimo de cinco millóns de pesetas (enténdese este relativo a un único instrumento), e non poderá supera-los quince millóns de pesetas.
Os impresos de solicitude deberán incluí-la seguinte documentación:
a) Descrición do material que se solicita e xustificación da súa necesidade respecto da investigación que se realiza.
b) Relación do/dos grupo/s de investigación que usarán ordinariamente o material solicitado. Poderán participar como máximo 4 grupos en cada solicitude. Considérase a composición dos grupos pechada de modo que ningún membro dun poderá figurar incluído noutro grupo. Ademais, cada grupo poderá participar, soamente, nunha solicitude.
c) Relación das 5 publicacións máis salientables dos 3 últimos anos de cada un dos grupos solicitantes. Documentarase mediante fotocopia da primeira páxina da publicación ou daquela na que figuren os datos significativos dela (autor/es, título, editorial, revista, etc.)
d) 3 orzamentos de instrumentos ou equipos equivalentes mediante as correspondentes facturas proforma.
e) De se-lo caso, certificación expedida polo organismo competente relativa ó cofinanciamento externo ó solicitante, que se aporta para a adquisición do material solicitado.
Calquera solicitude deberá ser presentada a través do organismo que posúa personalidade xurídica propia, co visto e prace do seu representante legal (rector no caso das universidades).
As solicitudes acompañaranse da correspondente tarxeta normalizada, incluída no modelo de solicitude, debidamente cuberta, para efectos de xustificante da recepción.
1.2. Fondos bibliográficos ou documentais para investigación.
As solicitudes, no modelo oficial que se publica como anexo VI á presente orde, terán carácter institucional e serán presentadas unicamente polo responsable dos fondos bibliográficos ou documentais da correspondente institución tendo en conta o seguinte:
a) Cada institución só poderá presentar unha solicitude e a contía global desta non poderá ser superior a 60 millóns de pesetas. Non obstante, a solicitude poderá conter unha relación de peticións parciais relativas a centros ou organismos dependentes da institución solicitante, pero neste caso as peticións parciais deberán presentarse sumadas e ordenadas segundo a prioridade pola institución solicitante e o total destas non superará a contía global xa citada.
b) A solicitude, sexa única ou resultado da suma de varias peticións parciais, deberá indica-la relación de fondos solicitados e o lugar onde serán situados e acompañarase de:
-Factura proforma detallada dos fondos solicitados.
-Aval, se é o caso, da correspondente Comisión de Biblioteca.
-Certificación da correspondente institución na que conste que os fondos solicitados están destinados á investigación.
-Certificación da correspondente institución na que conste que os fondos solicitados non supoñen duplicidade dentro desta, se ben poderán ser admitidas excepcións sempre que sexan debidamente xustificadas.
c) Non se admitirán solicitudes que estean destinadas a aboar subscricións a publicacións períodicas, de tal maneira que a adquisición de fondos retrospectivos non implicará nunca compromiso de suscrición, o mantemento da cal deberá correr a cargo da correspondente institución.
2. Formalización das solicitudes.
As solicitudes presentaranse no rexistro xeral da Consellería de Educación e Ordenación Universitaria ou por calquera das formas previstas no artigo 38.4º da Lei 30/92.
O prazo de presentación das solicitudes remata o día 12 de abril de 1996.
3. Resolución.
A selección dos beneficiarios das axudas será realizada pola Comisión de Selección de Política Científica que elevará a proposta de resolución á Dirección Xeral de Universidades e Investigación para que resolva. Esta resolución publicarase no Diario Oficial de Galicia.
A Comisión poderá solicitar calquera información de expertos, establecendo os contactos necesarios que conduzan a unha acertada distribución dos fondos dedicados a esta convocatoria. A avaliación das solicitudes será realizada atendendo:
a) Ó cofinanciamento, externo ó solicitante, que se aporta para a adquisición do material solicitado.
b) Á incidencia que na investigación e desenvolvemento científico e técnico de Galicia pode te-la dispoñibilidade do material de que se trate.
c) A que a súa adquisición non supoña duplicidade inxustificada con relación ós medios xa existentes no centro onde se instalará o equipo.
d) A que a solicitude concorrese a outras convocatorias nas que a pesar de ser avaliada positivamente non acadase financiamento.
No caso de solicitudes de instrumentación científica da modalidade B ademais dos criterios anteriores teranse en conta os seguintes:
a) As publicacións efectuadas nos 3 últimos anos polos integrantes de cada grupo solicitante.
b) A xustificación da necesidade do equipo solicitado.
4. Libramento da subvención.
A subvención será librada a través do organismo ó que pertenza o centro solicitante ou o equipo investigador, de acordo coa normativa vixente.
5. Obrigas.
Os beneficiarios das axudas para equipamento de infraestructura de investigación e bibliotecaria estarán obrigados a:
5.1. Xustificar antes do 30 de novembro de 1996, mediante a correspondente factura, a adquisición do material financiado. Así mesmo, cando polo pago doutras subvencións quedara cuberto o importe parcial ou total do gasto que supón o material, estarán obrigados a devolve-lo resto ou o total, respectivamente, da axuda concedida.
5.2. Facer constar nas memorias anuais que se redacten, así como nos traballos realizados co material subvencionado, o patrocinio da Consellería de Educación e Ordenación Universitaria da Xunta de Galicia.
O material adquirido mediante esta convocatoria será propiedade da universidade ou do centro de investigación correspondente e deberá ser incluído no inventario xeral deste, facendo constar nel, en canto á súa adquisición, «Fomento da investigación, Consellería de Educación e Ordenación Universitaria, Xunta de Galicia, ano 1996».
ANEXO III
BOLSAS PARA PERSOAL AUXILIAR DE INVESTIGACIÓN (TÉCNICOS ESPECIALISTAS DE FP2)
Estas axudas teñen dous obxectivos básicos:
1. Apoio ó desenvolvemento dos programas de investigación dos departamentos e institutos das universidades de Galicia ou dos centros públicos de investigación radicados na Comunidade Autónoma, facilitándolle-la posibilidade de colaboración de técnicos especialistas de FP2.
2. Completa-la formación do persoal investigador no estamento de persoal auxiliar, garantindo a oportunidade de participar en experiencias e programas específicos de investigación.
De todo este proceso non só se desprende unha axuda directa ás universidades e ós demais centros de investigación radicados en Galicia senón que se está a contribuír ó desenvolvemento da productividade en Galicia na mesma medida que o persoal seleccionado nesta convocatoria adquire un tipo de experiencia que é de probada utilidade para a súa inserción posterior na vida activa e empresarial.
A. Convocatoria do concurso para a selección dos centros habilitados.
1. Solicitantes.
Poderán optar a estas axudas os equipos de investigación dos departamentos, institutos e dos centros públicos de investigación radicados na Comunidade Autónoma, sempre que teñan proxectos ou contratos
de investigación vixentes financiados con fondos europeos, outros fondos internacionais, estatais ou de entidades públicas ou privadas da Comunidade Autónoma.
2. Formalización de solicitudes.
As solicitudes no modelo oficial número 7 (que se publica como anexo VIII á presente orde e a disposición dos centros interesados nas dependencias da Dirección Xeral de Universidades e Investigación e nos vicerrectorados de investigación das universidades de Galicia) presentaranse no rexistro xeral da Consellería de Educación e Ordenación Universitaria ou por calquera das formas previstas no artigo 38.4º da Lei 30/92.
Nelas indicarase:
2.1. Composición do equipo.
2.2. Especialidade/s requirida/s ós titulados que estean dispostos a incorporar ás tarefas do centro. A relación de especialidades que poden ser tomadas en consideración figuran no anexo IV desta convocatoria.
2.3. Plan de traballo que lle sería asignado ó técnico especialista, facendo especial mención das accións específicas de formación a levar a cabo (técnicas concretas nas que se vai adquirir experiencia e, se é posible e de interese para o traballo nese centro, seminarios e cursos de perfeccionamento, na súa especialización, que hai que seguir durante o período de desfrute da bolsa).
2.4. Certificación, segundo o modelo incluído no impreso de solicitude, expedida polos servicios de contabilidade do correspondente organismo, na que conste o financiamento vixente de que dispón o equipo, ó que se fixo referencia no punto 1. Non será tido en conta aquel financiamento alegado que non esta convenientemente xustificado. Enténdese como financiamento vixente a totalidade da subvención correspondente a proxectos ou contratos de investigación que rematen con posterioridade a data de peche da presente convocatoria.
O prazo de presentación de solicitudes remata o día 12 de abril de 1996.
3. Tramitación.
Por parte dos servicios da Dirección Xeral de Universidades e Investigación comprobarase que tódalas solicitudes reúnen os requisitos establecidos na presente orde e exporase a lista de solicitudes admitidas e excluídas, sinalando no seu caso as causas de exclusión, nos taboleiros da Consellería de Educación e Ordenación Universitaria e nos das súas delegacións provinciais, no centro de información administrativa da Consellería de Presidencia e Administración Pública, nos dos vicerrectorados de investigación das universidades de Galicia, nos vicerrectorados dos campus de Ferrol e Ourense e na vicexerencia do campus de Lugo. Esta lista estará exposta desde o 14 ó 27 maio de 1996; os interesados poderán, durante ese mesmo prazo, formular reclamación para emendar erros e faltas de documentos, ante
a Dirección Xeral de Universidades e Investigación, aportando, se é o caso, a documentación necesaria. Transcorrido este prazo sen que se emenden as causas de exclusión procederase ó arquivo do expediente sen mais trámite.
4. Selección de centros habilitados.
A selección de centros habilitados será realizada pola Comisión de Selección de Política Científica que elevará a proposta de resolución á Dirección Xeral de Universidades e Investigación para que resolva. Esta resolución publicarase no Diario Oficial de Galicia.
A selección de centros habilitados farase dándolle prioridade ás solicitudes en función das fontes de financiamento, segundo a seguinte orde:
1º) Recursos procedentes da Unión Europea.
2º) Recursos procedentes doutros organismos internacionais.
3º) Recursos procedentes de fondos estatais.
4º) Recursos procedentes de entidades públicas ou privadas da Comunidades Autónoma.
5. Adscrición de bolseiros.
A adscrición de bolseiros ós centros habilitados realizarase de acordo co procedemento establecido no punto B.6 das presentes bases.
B. Convocatoria do concurso para a selección de novos bolseiros.
1. Requisitos dos solicitantes.
Poderán optar ás bolsas convocadas os titulados de formación profesional de segundo grao (ou de estudios equivalentes) que cursaron os seus estudios nalgún dos centros públicos ou privados situados na Comunidade Autónoma sempre que remataran os correspondentes estudios de FP-2 no ano 1992 ou en data posterior e que teñan como especialidade algunha das que figuren na resolución dictada pola Dirección Xeral de Universidades e Investigación con ocasión da resolución do apartado A deste anexo III, sempre que en anteriores convocatorias non desfrutasen dunha destas bolsas, durante un período de máis dun ano.
2. Contía das bolsas.
-O importe das bolsas incluirá unha axuda de 840.000 ptas. anuais que se destinará ó pagamento dunha bolsa de 70.000 ptas. mensuais brutas ó candidato seleccionado.
-Seguro combinado de accidentes que a Consellería de Educación e Ordenación Universitaria deberá subscribir en beneficio do bolseiro polo período de duración da bolsa.
3. Formalización de solicitudes.
As solicitudes, no modelo oficial número 8 (que se publica como anexo IX á presente orde e á disposición dos interesados nas dependencias da Dirección Xeral de Universidades e Investigación e nos vicerrectorados de investigación das universidades
de Galicia), presentaranse no rexistro xeral da Consellería de Educación e Ordenación Universitaria ou por calquera das formas previstas no artigo 38.4º da Lei 30/92.
A elas xuntaráselles:
-Currículum vitae do solicitante, cos documentos acreditativos dos méritos alegados, incluíndo certificado de estudios que especifique as cualificacións obtidas durante os cursos do segundo grao de formación profesional (ou estudios equivalentes).
-Fotocopia do documento nacional de identidade.
-Declaración xurada do solicitante na que conste non ter desfrutado destas bolsas durante un período superior a un ano.
-Fotocopia compulsada do correspondente título de especialista de FP2 ou no seu defecto documento acreditativo de pagamento das taxas correspondentes para a súa expedición.
4. Prazo de presentación de solicitudes.
O prazo de presentación de solicitudes establecerase na resolución da dirección xeral de Universidades e Investigación pola que se aprobe a relación de centros habilitados.
5. Tramitación.
Por parte dos servicios da Dirección Xeral de Universidades e Investigación comprobarase que tódalas solicitudes reúnen os requisitos establecidos na presente orde e exporase a lista de solicitudes admitidas e excluídas, sinalando no seu caso as causas de exclusión, nos taboleiros da Consellería de Educación e Ordenación Universitaria e nos das súas delegacións provinciais, no centro de información administrativa da Consellería de Presidencia e Administración Pública, nos dos vicerrectorados de Investigación das universidades de Galicia, nos vicerrectorados dos campus de Ferrol e Ourense e na vicexerencia do campus de Lugo. O prazo de exposición das listas establecerase na Resolución da Dirección Xeral de Universidades e Investigación pola que se aprobe a relación de centros habilitados, podendo os interesados, durante o mesmo, formular reclamación para emendar erros e faltas de documentos, ante a Dirección Xeral de Universidades e Investigación, aportando, se é o caso, a
documentación necesaria. Transcorrido este prazo sen que se corrixan as causas de exclusión procederase ó arquivo do expediente sen mais trámite.
6. Valoración, resolución do concurso e adscrición dos bolseiros ós centros habilitados.
A valoración das solicitudes presentadas, de acordo cos méritos alegados polos aspirantes, será efectuada pola Comisión de Selección de Política Científica. No proceso de valoración poderase requiri-la participación dos coordinadores de formación profesional das delegacións provinciais da Consellería de Educación e Ordenación Universitaria.
Criterios de valoración:
-Expediente académico, ata 4 puntos. A efectos de cálculo da nota media non se computarán aquelas materias que consten no expediente do alumno como validadas.
-En caso de empate valoraranse outros méritos alegados e documentados polos solicitantes xunto coa súa solicitude.
A selección de bolseiros será realizada pola Comisión de Selección de Política Científica, que elevará a proposta de resolución á Dirección Xeral de Universidades e Investigación para que resolva. Esta resolución publicarase no Diario Oficial de Galicia e deberá relaciona-los candidatos seleccionados por orde de maior a menor puntuación, dentro dos que posúan a mesma especialidade.
Conforme os mesmos criterios elaborarase, por especialidades, unha lista de suplentes para o caso de posibles renuncias.
Dentro dos 40 días seguintes á publicación da referida resolución no Diario Oficial de Galicia, a Dirección Xeral de Universidades e Investigación procederá á adscrición dos bolseiros seleccionados ós centros habilitados. A adscrición realizarase ofertándolles ós bolseiros, por especialidades e atendendo á orde de puntuación que obtiveran, tódolos centros que foron habilitados, de acordo co apartado A.4, de modo que eles mesmos elixan o centro que máis lles conveña. Só se poderá adscribir un bolseiro por cada equipo de investigación. Previamente á elección proporcionaráselle ós bolseiros toda a información relativa ás actividades que se van realizar nos diferentes centros habilitados tendo en conta o sinalado polos solicitantes no documento ó que se refire o punto A.2.3.
7. Formalización da adscrición.
A adscrición proposta producirá efectos desde o momento en que as partes interesadas asinen un documento de aceptación no que se especifique o tipo e mailas condicións da tarefa encomendada ó bolseiro e o compromiso de levala a cabo nos termos establecidos.
A negativa inxustificada, a xuízo da Dirección Xeral de Universidades e Investigación, a formaliza-lo documento de aceptación dará lugar á exclusión do centro habilitado ou á cancelación da bolsa, segundo os casos.
8. Dedicación.
O bolseiro deberá dedicarse de maneira plena a cumpri-las tarefas que lle sexan encomendadas. O desfrute da bolsa será incompatible con calquera clase de traballo remunerado.
9. Seguimento.
A Dirección Xeral de Universidades e Investigación poderá solicitar información, tanto do bolseiro como do centro habilitado ó que figura adscrito, sobre o desenvolvemento das actividades daquel. No caso de que o centro habilitado utilice o bolseiro para
actividades diferentes das propostas no punto 2.3 do apartado A e no documento de aceptación ó que se fixo referencia no punto 7 deste apartado B, a Dirección Xeral poderá proceder a revoga-la habilitación concedida ó centro. Ó remate do período de desfrute da bolsa o bolseiro terá dereito a que o director do centro habilitado lle expida un informe detallado sobre a actividade que desenvolveu e o grao de aproveitamento obtido.
10. Incidencias.
A Consellería de Educación e Ordenación Universitaria, por proposta da Dirección Xeral de Universidades e Investigación, resolverá tódalas dúbidas e incidencias que se poidan presentar na aplicación desta convocatoria.
No caso de que durante o período de desfrute da bolsa se producise algunha circunstancia que motivase a interrupción da colaboración do bolseiro, informarase inmediatamente á Dirección Xeral de Universidades e Investigación para a adopción das medidas oportunas. Neste caso a Dirección Xeral de Universidades e Investigación poderá propoñe-la adxudicación da bolsa a outros candidatos da mesma especialidade, tendo en conta a lista de suplentes que elabore a Comisión de Selección de Política Científica.
O novo bolseiro será adscrito ó mesmo centro no que se produciu a renuncia.
C. Convocatoria de prórroga das bolsas concedidas como consecuencia da resolución do anexo III.B da orde da Consellería de Educación e Ordenación Universitaria do 17 de febreiro de 1995 (DOG do 27 de febreiro).
1. Solicitantes.
Os bolseiros seleccionados como consecuencia da resolución do anexo III.B da orde da Consellería de Educación e Ordenación Universitaria do 17 de febreiro de 1995 (DOG do 27 de febreiro) poderán solicitar unha prórroga da axuda que desfrutan, durante outro período dun ano, quedando adscritos ó mesmo centro.
2. Formalización de solicitudes.
As solicitudes, no modelo oficial nº 9 ( que se publica como anexo X á presente orde e á disposición dos interesados nas dependencias da Dirección Xeral de Universidades e Investigación e nos vicerrectorados de investigación das universidades de Galicia), presentaranse no rexistro xeral da Consellería de Educación e Ordenación Universitaria ou por calquera das formas previstas no artigo 38.4º da lei 30/1992.
No mesmo faranse consta-las razóns xustificativas da prórroga solicitada, así como a relación detallada das actividades realizadas polo bolseiro no curso 95-96 e plan de traballo segundo o sinalado no punto 2.3 do apartado A.
As solicitudes acompañaranse da correspondente tarxeta normalizada, incluída no modelo de solici
tude, debidamente cuberta, para efectos de xustificante de recepción.
O prazo de presentación de solicitudes remata o 10 de maio de 1996.
3. Resolución.
A valoración das solicitudes presentadas será efectuada pola Comisión de Selección de Política Científica, que elevará a proposta de resolución á Dirección Xeral de Universidades e Investigación para que resolva. Esta resolución publicarase no Diario Oficial de Galicia.
4. Outras condicións.
Análogas ás indicadas nos puntos 2, 7, 8, 9 e 10 do apartado B.
ANEXO IV
RELACIÓN DE ESPECIALIDADES QUE PODEN SER SOLICITADAS POLOS CENTROS
Rama
Especialidade/módulo
Programas
Sanitaria
Laboratorio
Radiodiagnóstico
Anatomía patolóxica
Protésico dental
Coidador de diminuídos
psíquicos
Hixienista dental
Dietética e nutrición
Saúde ambiental
Técnico en actividades
físicas e animación deportiva
BOE 13-6-1980
BOE 13-6-1980
BOE 13-6-1980
BOE 25-8-1976
e 25-8-1977
BOE 4-3-1983
BOE 30-9-1981
BOE 28-1-1985
BOE 12-2-1988
e 20-12-1988
BOE 23-2-1990
Marítimo
pesqueira
Pesca marítima
Mecánica naval
Electricidade naval
Radiotelefonía naval
Cultivos mariños
(*)
(*)
(*)
(*)
BOE 30-8-1991
Metal
Máquinas-ferramentas
Matricería e moldes
Automatismos neumáticos
e oleohidráulicos
Fabricación mecánica
(*)
(*)
(*)
BOE 12-2-1983
Mecánica
industrial
Fabricación soldada
BOE 1-4-1991
Electricidade
e electrónica
Sistemas automáticos
e programables
Mantenem. en Instal. e servicios
Instalacións e liñas eléctricas
Instalaciones térmicas
auxiliares de proceso
Máquinas eléctricas
Electrónica de comunicacións
Electrónica industrial
Equipos de informática
Frío industrial
Frío e climatización
BOE 12-2-1988
BOE 20-12-1988
(*)
BOE 23-2-1990
(*)
(*)
(*)
BOE 28-2-1978
BOE 15-10-1976
BOMEC 11-77
Rama
Especialidade/módulo
Programas
Química
Análise e procesos básicos
(*)
Administrativa
e comercial
Informática de xestión
Contabilidade
Informática empresa
Admón. de empresas
Comercio exterior
Asesoría do consumo
Secretariado bilingüe e comercial
Secretariado executivo multilingüe
BOE 28-2-1978
BOE 29-8-1980
BOE 28-9-1985
BOE 12-2-1988
BOE 20-12-1988
BOE 23-2-1990
BOE 30-9-1988
BOE 1-4-1991
Artes
gráficas
Composición
Reproducción fotomecánica
Impresión
(*)
(*)
(*)
Delineación
Delineación industrial
Delineación en edificios e obras
(*)
(*)
Decoración
e arte
publicitario
Decoración
Deseño gráfico
Debuxo publicitario
(**)
(**)
(**)
Deseño,
delineación
e trazado
artístico
Delineación artística
(**)
Talleres
de artes
aplicadas
e oficios
artísticos
Talleres
(**)
Industrias
alimentarias
Industrias alimentarias
BOE 1-4-1991
Agraria
Mecanización agraria
Hortofructicultura
Explotacións agropecuarias
Viticultura e etnotecnia
Aproveitamentos forestais e
conservación da natureza
(*)
BOE 20-12-1988
(*)
BOE 2-11-1977
BOE 30-8-1991
Automoción
Mecánica e elctricidade
do automóbil
Automoción
(*)
BOE 23-2-1990
Servicios
socioculturais
Xardíns de infancia
Educador infantil
BOE 17-10-1977
BOE 20-12-1988
Perruquería
e estética
Perruquería
Estética
BOE 20-2-1986
BOE 20-2-1986
Construcións
e obras
Fontanería
BOE 5-5-1982
Madeira
Deseño e fabricación de mobles
BOE 10-8-1977
Moda e
confección
Confección industrial de
roupa exterior
BOE 8-10-1985
Imaxe
e son
Realización producción e
operacións audiovisuais
Operador de imaxe e son
Mantemento e operación técnica
de equipos de radio e TV
BOE 30-8-1991
BOE 23-2-1990
BOE 23-2-1990
(*) Os programas correspondentes foron aprobados por O.M. do 13-9-1975 e figuran nos boletíns oficiais do MEC do 27-10-1975, 10-11-1975 e 24-11-1975.
(**) Os programas correspondentes foron aprobados por Decreto 2127 do 24 de xullo de 1963 (BOE 6-9-1963), Orde do 27 de decembro de 1968 (BOE 23-1-1969), Decreto 179/1988, do 7 de xullo (DOG 7-7-1988), Orde 29-7-1988 (DOG 31-7-1988 e 5-9-1988).
1336